PREDLAGATELJ: načelnik Mario Moharić

Temeljem članka 34. Zakona o komunalnom gospodarstvu (NN br. 68/18.) i članka 37. Statuta općine Goričan (Službeni glasnik Međimurske županije br. 5/2013.) Općinsko vijeće općine Goričan na svojoj __  sjednici održanoj dana  ___   2019. godine donijelo je sljedeću
ODLUKU 
O POVJERAVANJU OBAVLJANJA KOMUNALNIH DJELATNOSTI 
Članak 1.
Ovom Odlukom o povjeravanju obavljanja komunalnih djelatnosti (u daljnjem tekstu Odluka) povjerava se obavljanje komunalnih djelatnosti na području općine Goričan.
Članak 2.
Gradskom komunalnom poduzeću PRE-KOM društvo s ograničenom odgovornošću za obavljanje komunalnih djelatnosti, Prelog, OIB 15704341739, povjerava se obavljanje slijedećih komunalnih djelatnosti: 
1. Usluge ukopa 

2. Obavljanje dimnjačarskih poslova.  
Članak 3.

Obavljanje komunalnih djelatnosti iz članka 2. ove Odluke povjerava se na neodređeno vrijeme.
Članak 4.

Gradsko komunalno poduzeću PRE-KOM društvo s ograničenom odgovornošću za obavljanje komunalnih djelatnosti, Prelog dužno je povjerene komunalne djelatnosti obavljati na načelima utvrđenim u Zakonu o komunalnom gospodarstvu i u skladu s odredbama Zakona o komunalnom gospodarstvu te drugih propisa.  

Članak 5.

Obveze Gradskog komunalnog poduzeća PRE-KOM društvo s ograničenom odgovornošću za obavljanje komunalnih djelatnosti, Prelog prema Općini Goričan za svaku pojedinu komunalnu djelatnost iz članka 2. ove Odluke regulirati će se posebnim ugovorom.

Ovlašćuje se načelnik na sklapanje ugovora iz stavka 1. ovog članka.

Članak 6.
Ova Odluka će se objaviti u Službenom glasniku Međimurske županije a stupa na snagu osmog dana od dana objave.

URBROJ:






              

Goričan,    







    Stjepan Ribarić
OBRAZLOŽENJE

Novi Zakon o komunalnom gospodarstvu na kvalitetniji način utvrđuje pravila i uvjete pod kojima se obavljaju i financiraju komunalne djelatnosti, građenje i održavanje komunalne infrastrukture, plaćanje komunalnog doprinosa i komunalne naknade, održavanje komunalnog reda i druga pitanja važna za komunalno gospodarstvo. 

U dijelu koji se odnosi na vrste komunalnih djelatnosti došlo je do promjena u vrstama komunalnih djelatnosti, neke komunalne djelatnosti su drugačije razvrstane a uvedene su i neke nove komunalne djelatnosti. Dodatno je uvedeno razlikovanje komunalnih djelatnosti na 

a)
Komunalne djelatnosti kojima se osigurava održavanje komunalne infrastrukture

1.
Održavanje nerazvrstanih cesta

2.
Održavanje javnih površina na kojima nije dopušten promet motornim vozilima

3.
Održavanje građevina javne odvodnje oborinskih voda

4.
Održavanje javnih zelenih površina

5.
Održavanje građevina, uređaja i predmeta javne namjene

6.
Održavanje groblja i krematorija unutar groblja

7.
Održavanje čistoće javnih površina

8.
Održavanje javne rasvjete

b) 
Komunalne djelatnosti kojima se pojedinačnim korisnicima pružaju usluge nužne za svakodnevni život i rad na području jedinice lokalne samouprave (uslužne komunalne djelatnosti)

1.
usluge parkiranja na uređenim javnim površinama i u javnim garažama

2.
usluge javnih tržnica na malo

3.
usluga ukopa i kremiranja pokojnika u krematoriju unutar groblja

4.
komunalni linijski prijevoz putnika

5.
obavljanje dimnjačarskih poslova.
Zakon, kao i do sada određuje da se komunalne djelatnosti, između ostalih organizacijskih oblika mogu obavljati i putem trgovačkog društva na temelju odluke predstavničkog tijela o povjeravanju obavljanja komunalnih djelatnosti. 
Općina Goričan je i do sada određene komunalne djelatnosti povjeravala GKP PRE-KOM d.o.o. Prelog koje je i osnovano iz tog razloga. 
Slijedom navedenog, predlaže se Općinskom vijeću općine Goričan da prihvati prijedlog Odluke o povjeravanju obavljanja komunalnih djelatnosti, u tekstu kako je to gore navedeno.

